[{"text_idx": "#000001", "text": "La Ondo de Esperanto en 1998 iniciatis c\u0302iujaran proklamadon de la Esperantisto de la Jaro. Al la projekto alig\u0302is reprezentantoj de diversaj tendencoj en la Esperanto-komunumo kaj sendependaj kompetentuloj."}, {"text_idx": "#000006", "text": "Lau\u0306 la Regularo, la lau\u0306reato estas difinata per simpla plimulto da voc\u0302oj. Se pli ol unu persono ricevos egale plej multajn voc\u0302ojn, kiel lau\u0306reato estos proklamata tiu, kiun proponis pli multaj kandidatigantoj. Se ankau\u0306 la kandidatigaj voc\u0302oj estas egalaj, oni voc\u0302donas duafoje. Do estis anoncita la dua voc\u0302donado, c\u0302ar du kandidatoj, Hori Jasuo kaj Stefan MacGill, ricevis po kvin voc\u0302ojn, kaj ilin kandidatigis po du proponantoj."}, {"text_idx": "#000008", "text": "Stefan MacGill, 68-jara novzelanda esperantisto log\u0302anta en Hungario, eksprezidanto de ILEI kaj nuntempa vicprezidanto de UEA, estas proklamita la Esperantisto de la jaro 2016 pro la lanc\u0302o kaj realigo de la programo de UEA pri Aktivula Maturigo (AMO), speciale pro la planado kaj okazigo de pluraj AMO-seminarioj en diversaj landoj kaj pro informado pri ili kaj pri aliaj movadaj aktivadoj."}]